Николай Лилиев
Като далечен спомен гаснат…

chitanka.info

Като далечен спомен гаснат

пустинни брегове, и раснат

тревожни сенки в моя път.

Липите шепнат твойто име

и те зоват, неназовими,

на любовта в незнайний кът.

Звезда, удавена сред мрака,

душата тръпне и те чака,

сама, забравена в света.

А вихром времето отлита,

и ето, черни мрежи сплита

пред моите очи нощта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.